
D.  GEORGII  BAIRD,  S.  S.  T.  P. 

ACADEMI!  EDINEURGEN!  PraefeUi; 

Ampliffimi  SENATUS  ACADEMICI  confenfu. 

Et  nobiliffimac  FACULTATIS  MEDICiE  decreto, 

Pro  GRADU  DOCTORIS, 

OUMMISqUE  I  N  MEDICINA  HONORIBUS  AC  PRIVILEGIIS 
RITE  ET  LEGITIME  CONSEQUENDIS; 

Eruditorum  examini  fubjicit 

JOANNES  NELSON  SCOTT, 

EX 

Insula  Mona. 

Societ.  Reg  Medie.  Edinburg.  Soc.  Extr. 

PRINCIPI 

Excelsissimo,  potentissimo,  nobilissimoque; 

J  O  A  N  N  I,- 

ATHOLL/E  Duci  et  Marchioni; 
TILIBARDINI  Marchioni  et  Comiti; 
STRATHTAI  et  STRATHERDALIAE  Comiti; 
BLANQUIHIDDERI,  GLENALMONDII,  et  GLEN- 

LEONIS  Vicecomiti; 

MORAVIAE,  BALVANUE,  et  GASCLE  Baroni; 

F ALGOL AND LE  Custodi; 

MONJE  et  INSULARUM  Regulo; 

NECNON 

STANLAEiE  in  GLOCESTRIA  Baroni  Moravio  ; 
STR ANGUE  Comiti; 

Proximo  ad  Dignitatem  BARONIS  STRANGII* 
KNOCKINII  <^yoD  in  Praefectura  Salopensi  est3 

Haeredi  ; 

PRAEFECTURAE  PERTHENSIS  Praefecto  Regio; 
MONE  Regi  Vicario,  Procuratori,  Cancellario, 
Stratfgo,  Imperatori; 

Duarum  MONE  Praesidiariarum  Legionum 
Militum  Tribuno; 
ob 

Beneficia, 

x  IN  ILLUM  PATREMQUE  COLLATA. 

Hanc  Disputationem, 

GRATI  ANIMI 
TESTIMONIUM, 

D.  L>.  Cque 

JO ANNES  NELSON  SCOTT» 

P  R  O  CE  M  I  U  M. 

§  I.  T  ICET  omnes  voluptates,  quae  nobis 
^  cum  belluis  communes  fint,  cultu  et 

% 

fdentiis  multiplicentur,  et  appetitus  immodici, 
quos  nova  moveant  incitamenta,  iis  expleantur 
artibus,  quae  luxuriae  miniftrent ;  tamen,  emol- 
lefcente  civitate,  ubi  pro  pudore,  pro  abftinen- 
tia,  pro  virtute,  impudicitia,  pravae  cupidines, 
luxuria,  et  inertia  invadunt  atque  vigent,  plu¬ 
rimis  ple&imur  morbis,  quibus  carent  imperitae 

A  gentes, 

gentes,  quae,  labore  famem  tolerantes,  necdum 
deditae  corporis  gaudiis,  non  per  luxum  atque 
ignaviam  aetatem  agunt. 

_  r 

II.  E  morbis,  quibus  homines  cultu  et  arti¬ 
bus  emolliti,  prae  feris  et  imperitis,  opportuni 
funt,  eft  is,  qui  in  quadam  ventriculi  infirmitate 
confiflit,  et  cui,  apud  medicos,  nomini  dyfpepjia 
eft. 

i  • 

III.  Quibus  caufis  enafcatur  hic  fu.)  morbus* 
et  quibus  notis  inftgniatur,  cognofcere;  atque* 
qua  ad  fanitatem  perducatur  ratione,  fcire* 
maximi  momenti  eft :  non  quia  gravis  morbus 
eft  aut  fatalis ;  fed  quia  tantum  parti,  cui  infiU 
det,  cum  univerfo  corpore  intercedit  conford- 
um,  ut,  illa  male  fe  habente,  omnes  hujus  func¬ 
tiones,  pius  miniis,  perturbentur. 

IV.  Hic  fu.)  morbus  omnium  aetatum,  om¬ 
nium  temperamentorum,  omniumque  regionum 


communis 

communis  ed ;  neque  profero  fatis  condat,  utrum 
mares  faepius,  an  foeminae,  in  eum  incidant* 
Ipfe  enimvero,  quippe  cum  lentus  fit  morbus, 
ed  plurimorum,  in  praefentia,  malorum  mate¬ 
ries  ;  et,  nifi  aptis  medicamentis  adhibitis  op¬ 
portune  depellatur,  vires  et  animi  et  corporis 
labefadlando  efficit,  ut  graviora  adhuc,  et  inter 
fe  diuimiliima,  fupervenianto 

V.  Ex  fcriptis  Aretaei  et  Celsi  fatis  con¬ 
fiat,  morbum,  de  quo  difputamus,  et  Graecis 
et  Romanis  familiarem  fuifle» 

VI.  Cum  concodlio  alimentorum,  ad  Incola» 
mitatem  corporis  confervandam,  tam  neceffaria 

'  '  \  ‘  '  ■  *  -  V'-.  -i;  ^  .  .  ,  I 

fit,  non  ed,  cur  miremur,  vetuftos  auciores  ven¬ 
triculum,  quo  confidit  hic  morbus,  caeteris  cor- 
poris  partibus  praedare,  opinatos  eiTe.  Ille  enim 
non  folum  praepollet  acerrimo  fenfu,  fed  etiam 
tantum  habet  confortium  cum  caeteris  partibus, 
etiam  iis  quae  longiffime  didant,  ut,  his  morbidis, 

ille. 

^  ille,  illo  hae,  plus  minus  perturbentur,  neque 
propriis  muneribus  fungantur. 

VII.  Utrum  vero  in  iis,  quae  affumpta  alimen- 
ta  male  concoquunt,  aegritudo  eaeteri  corporis 

ex  infirmitate  ventriculi  nafcatur,  an  haec  ex 

O  i  ^  #  q  -  I 

aegritudine  eaeteri  corporis,  nondum,  inter  me¬ 
dicos,  convenit.  Exiflimatio  communis  omni¬ 
bus  efl,  et  rem  utrinque  difputabilem  verfare  in 
utramque  opinionem  licet. 

VIII.  Mirum  efl,  hunc  morbum  recentiori- 
bus  medicis  adeo  levem  vifum  effe,  ut  feriptis 
fere  filentio  praeteriverint.  Eum  profedo  at¬ 
tigerunt  Hoffmanus,  Boerhavius,  et  Swie- 
tenus,  fed  permifle  tantum,  difperfe,  et  quafi 
curfim :  et,  abfque  foret  Tissotio,  Homio,  e£ 
Culleno,  qui  eum  diferete,  elede,  et  fufe  pro- 
fecuti  funt,  nihildum  fere  de  eo  cognoviffemus. 


DE  FI* 

DEFINITIO. 

IX.  Dyfpepfia  a  Culleno  fic  definitur : 

•V  .  ..v  f  .  ' 

1.  “  Anorexia,  naufea,  vomitus,  inflatio, 

rudus,  ruminatio,  cardialgia,  gaftrodynia, 

<c  pauciora  faltem  vel  plura  horum  fimul  con- 

* 

M  currentia,  plerumque  cum  alvo  adftrida,  et 
cc  fine  alio  vel  ventriculi  ipfius,  vel  aliarum 
u  partium  morbo.3’  * 

2.  Vogelius  dyfpepfiam  in  generibus  ejus 
nofologm  difpofuit ;  fed  tantum  abeft,  ut  propriis 
lignis  eam  definiat,  ut,  verfo  tantum  Latine 
Graeco  nomine,  <c  tardam  difficilemque  concoc* 
“  tionem 33  appellet  f. 

HIS- 

*  Vid.  Cullen.  Synopf,  Nofolog,  Method .  tom.  II. 
Claff.  II.  Ord.  II.  Gen.  XLV. 

t  Vid.  Vogei/.  Cener .  Meri,  Claff.  VI.  Gen» 
CCjLXXVII. 

X.  Prima  plerumque  figna  funt  fenfus  pleni¬ 
tudinis  et  ponderis  in  ventriculo  :  circa  praecor¬ 
dia,  praecipue  pofl  cibum  aflumptum,  aliquid 
doloris  et  aegritudinis :  appetitus  deficiens :  ani¬ 
mus  tridiculus  et  demiffus :  inflatio  ventriculi  et 
Inteflinorum,  unde  fpiritus  et  fupra  et  infra  cum 
fonitu  erumpit :  dolor  colicus :  flatus  et  ructus. 

■XI.  Interea,  alvus  plerumque  adftricfa  eft, 
fed  interdum  foluta*  Quae  dejiciuntur,  ea  per- 
faepe  viridi  funt  colore;  qui  fortaffe  efficitur 
mutatione,  quam  bilis,  ex  nimio  acido  ventri¬ 
culi  fecum  commixto,  fubit.  Dolet  ventricu¬ 
lus,  primum  leviter  tantum  et  fubinde;  fed, 
inveterafcente  morbo,  gravius  et  fere  continen¬ 
ter. 


XII. 

XII.  Serius  ocius  aeger,  quid  fibi  fit  rei,  cer¬ 
tior  fit,  et  morbus  multum  ingravefcit-  DifTo- 
lutus  ftomachus  nihil  fere  alimenti  appetit ;  vel 
afiumptum  naufeat,imd  haud  raro  nondum  con- 
fiedtum  fubitd  evomit.  Sin  ui,  vel  haud  multo 
pdfl,  aeger  eru&at  liquorem  plerumque  acidurm, 
modo  autem  rancidum,  modo  putridum,  mo¬ 
do  amarum.  Eodem  tempore,  ardor  ventriculi 
eft,  et  aliquid  muci  tenacis  exfpuitur. 

^  >  K  ?  .  ?  i 

XIII.  Eorum,  qui  hoc  morbo  marcefcunt, 
nonnulli  afiumptum  alimentum,  pofl  paulo,  bo« 
vum  infiar,  ruminant.  Eorum  anima  foetet  ; 
lingua  arida  plerumque  eft,  vel  albido  quodam 
flavove  fordida.  Tempore  matutino  fitiunt  mul¬ 
tum,  et  propter  internarum  faucium  ficcitatem, 
continenter  ferine  tufilunt.  Uvula,  et  velum 
pendulum  palati  *,  nonnunquam  magnopere  re¬ 
laxantur. 

XIV. 

*  Vide  Withers.  Ob/crvatiom  an  Chronie  Weaknefs, 

pag.  8. 

XIV.  Quinetiam  caput,  ex  tranfverfo  frontis, 
dolet,  et  fimul  vertigine  afficitur :  parfim  autem 
turbatur  intelle&us.  Saepenumero,  cum  pera» 
cutus  dolor  fit,  oculi  hebefcunt,  neque  res  ob¬ 
jectas  accurate  difcernunt.  Aures,  matutinis 
potiffimum  horis,  multum  fonant :  et  iis,  qui 
nimis  irritabiles  funt,  anima  aegre  reciprocatur  $ 

'  '  '■  V  f 

cor  palpitat  j  et  nonnunquam  anima  deficit. 

XV.  Arteriae  plerumque  celeriter,  fere  fem- 
per  imbecilliter,  micant.  Cutis,  minuta  per  eam 
exhalatione,  ta£lu  arida  eft ;  atque  aeger  de  fri¬ 
gore,  praecipue  in  extremis  partibus  inferiorum 
membrorum,  et  in  ventriculi  regione,  conque¬ 
ritur.  Urina  faepenumero  naturalis  eft  $  verum 
interdum  tamen  turbida  et  fubrubra,  vel  pallida 
et  nimis  copiofa. 

XVI.  Somnus  vel  aegrum  refugit,  vel,  fi  quan¬ 
do  obrepferit  gratus,  fubinde  aut  infomniis  tur¬ 
batur,  aut  fubito  interpellatur. 


XVII. 

XVII.  Porre&o  in  longum  morbo,  corpus 
univerfum  flaccelcit :  motum,  in  primis  polt  af- 
fumptum  cibum,  aeger  averfatur;  et  vel  leviffima 
exercitatione  brevi  defatigatur*  Cutis  ubique  pal¬ 
lida  efi,  interdum  lurida,  aut  flava.  Facies  iti- 

•  \ 

dem  pallefcit,  et  cadaverofa  fit.  Oculi  hebetes 
fiunt  atque  natantes.  Pallefcunt,  vel  potius  li- 
vefcunt,  labra. 

n  — ■ 

v 

XVIII.  Animus  etiam  marcet ;  irritabilis  fit ; 
caufis  vel  leviffimis  in  iram  rapitur  ;  atque,  cor¬ 
poris  indar,  ignavus  efi  et  iners.  Attendendi,  co¬ 
gitandi,  et  judicandi,  ut  valida  folebat,  mens 
incapax  efl.  Quinetiam,  neque,  ut  debet,  prae¬ 
terita  reminifcitur,  neque  recognita  difpofite  or¬ 
dinat.  Alias  autem  parum  omnino  afficitur. 

XIX.  Nonnulli  aegri  continuo  fere  timore  an¬ 
guntur,  ne  leviffimis  caufis  valetudo  ingravefcat. 
A  labore  timent ;  timent  a  humere;  omnis  eos 

B  aura 

aura  terret :  atque  inanis  ipfe  timor  auget  mor* 
bum. 

* 

XX.  Propter  infolitam  ventriculi  et  alvi  mo¬ 
bilitatem,  et  concitatum  nimis  hujus  motum, 
alimentum  inconfectum  dejicitur.  Malum  hoc 
lignum,  una  cum  faliva  nimis  copiofa,  in  dyf* 
pepfid  inveterata  haud  infrequens  eft.  Tum 
quoque  flgna  complura  hydropis  apparent ;  at¬ 
que  corpus,  jam  multum  laxatum,  fudore  noc¬ 
turno  et  alvi  profluvio  ad  offa  quafi  et  pellem 

'  *  '  i  ■  ■  r  ■  ,  i 

^  )  » 

colliquet 

XXL  Tantis  totque  malis  confe&us  aeger.  Ia- 

✓ 

bentibus  annis,  impar  muneribus,  gaudiis  im¬ 
par,  cuique  nullum  in  fpe  quidem  fupereit  fola- 
tium,  vel  miferam  protrahit  vitam,  vel  lentae 
morti  occumbit, 

XXII.  Interdum,  fed  rarius,  hoc  morbo  im¬ 
pliciti, 

*  -  i  ‘ 

a  Vid.  Withers,  On  Chronie  Weaknefs ?  pag«  34.  &  15. 

pliciti,  alimentum  folito  cupidius  appetunt,  et 
oblatum  edaces  devorant.  Haec  edacitas  acida 
quadam  vel  acri  materia  ventriculum  ftimufan- 
te  fortaffe  efficitur.  Qui  fic  ventri  obediunt,  ii 
priftinum  vigorem  retiiunt,  neque  macilenti  fi¬ 
unt  ;  atque  diflulutio  ftonvchi,  de  qua  conque¬ 
runtur,  magis  forfitan  ex  ingurgitatione  enafci- 
tur,  quam  prava  conco&rone. 

XXIII.  Foeminae,  quae  aliquandiu  dyfpepfid 
laborarunt,  iaepe  menfes,  conflitutis  natura  tem¬ 
poribus,  non  profundunt ;  fed  debiles  et  mobi¬ 
les  fadae,  caufis  vel  leviifimis  identidem  corri¬ 
piuntur. 

XXIV.  Ferunt,  porro,  au&ores,  eos,  qui 
dyfpepfid  tentantur,  interdum  lateris  et  epigajlrei 
doloribus  affici»  Hos  vero  de  confortio,  quod 
his  pa-tibus  intercedit  cum  ventriculo,  pendere, 
vel  potius  de  rheumatifmo  mufculorum  externo¬ 
rum,  verifimile  eft }  cum  praefertim,  fere  iri 

proverbium 

proverbium  celferit,  eos,  quorum  ftomachus  di£> 
folvitur,  et  qui  ideo  acida  erudant,  minime 
omnium  in  pleuritidem  incidere. 

XXV.  Dyfpepfujy  qua  interdum  marcefcunt 

/ 

infantes,  infignitur  acore  ventriculi  et  inteftinc- 
rum,  et  faecibus,  quae  hinc  tranlinittuntur,  co¬ 
lore  viridibus. 

XXVI.  Byfpspfiam  diu  protradam  committere 

pofle,  ut  in  jam  calculofis  ingeneientur  calculi, 
aut  etiam  iptam  homines  jam  primum  calculofos 
reddere,  vero,  ut  nobis  videtur,  non  abfimife 
efh  1  '  K 

* 

XXVII.  Unquamne,  in  proclivibus,  phthifin 
dyfpepfia  concitat  ?  Nunquando  longa  dyfpepfid 
confedi,  prae  caeteris,  duritia  pylori  vexantur  ? 

DIAG- 


vz  D  i  SrEf  sxA; 


DIAGNOSIS. 

XXVIII.  Signorum  fimilitudine  addudi,  me¬ 
dici,  ni,  ad  eorum  caufas  cognolcendas,  animos 
intenderent,  fimilia  iifdem  femper  medicamen» 
tis  levare  conarentur  :  quo,  profedo,  nihil  ab- 
furdius,  nihil  inutilius,  nihil  demum  alienius 
efle  potuit.  Prudens  autem  medicus,  qui  folet 
animadvertere,  quibus  ex  caufis  morbi  coepe» 
rint,  et  experientia  monitus,  quam  faepe  fallant 
figna,  quorum  origo  nondum  cogn  ta  fit,  non 
omnem  dolorem  eadem  curatione  dilcutere  ag¬ 
gredietur. 

o-  e  -  t  -  f 

XXIX.  Cum  igitur  non  curari  id,  quod 
aegrum  eft,  poflit  ab  eo,  qui,  quid  fit,  ignoret, 
uniufcujufque  profedo  medici  intereft  plurimi, 
morbo»,  alio  alium,  accurate  dignofcere. 


XXX, 

XXX.  Prima  origo  caufae,  unde  dyfpepfia  coe¬ 
perit,  vel  in  ipfo  ventriculo  poteft  efie,  vel  ia 
aliis  partibus  corporis.  Dyfpepfia  enim  ulcera¬ 
tioni  ventriculi,  duritiis  pylori ,  et  redundantiae 
bilis  fupervenit ;  necnon  capitis  dolori,  renuiii 
calculis,  et  amenorrhoeae ,  quam  chlorojin  non¬ 
nulli  perperam  nominarunt» 

XXXI.  Morbi,  quibus  maxima  eft  fimilitudo 
mm  dyfpepfia ,  funt  podagra  atonica ,  et  pylori  du¬ 
ritia» 

XXXII.  Podagra  (xxxl.)  atonica . — Prima¬ 
riam  dyfpepftam ,  ab  ea  fecundaria,  cui  podagrici-, 
prae  caeteris,  opportuni  funt,  diftinguere,  ar¬ 
duum  imprimis  et  difficile  eft.  Quo,  utra  dua¬ 
rum  conflidletur  aeger,  cognofcamus,  hujus 
praeteritae  valetudinis,  potiris  quam  malorum 
quibus  in  praefentia  prematur,  ratio  habenda  efl. 

XXXIII,  i.  Hunc  (xxxii.)  in  finem,  ani¬ 
madvertendum 

madvertendum  eft,  quibus  parentibus  aegrotans 
ortum  ducat ;  qua  aetate  fit ;  mas  fit,  an  foemi» 
na;  qua  corporis  magnitudine  fit ,  demumque, 
crafiane  ei,  necne,  cuticula.  Hk  enim  cognitis, 
difcernere,  podagra  atonica,  an  dyjpepfid  laboret, 
non  arduum  erit. 

iv  .  •  'i  * 

2.  Intelligendum,  porro,  eft,  illum  morbum, 

4 

quamvis  ftomachum  interuum  fubito  petat,  et 
gravem  ibi  dolorem  moveat,  tamen  plerumque 
anorexiam  tantummodo,  et  alia  quaedam  dyfpep - 
fiae  figna,  una  cum  doloribus,  et  mufculorum, 
hic  illic  corporis,  diftentionibus,  efficere,  atque 
animum  triftem  et  deiuiffum  reddere. 

3.  Si  haec  (xxxiii.  2.)  figna  omnia,  vel  ex 
his  pleraque  leventur,  quoties  pollicem  alter» 
utrius  pedis  podagra  excruciet,  et,  hac  illinc 
fubito  recedente,  graviora  reddantur,  animo  in¬ 
certus  non  erit  medicus,  utfta  morborum  aeger 
vexetur. 


XXXIV. 

XXXIV.  Etiam  fi  dyjpepfia  et  podagra  atonica 
eadem  fere  ratione  curandae  fint,  tamen  mini¬ 
me  dubium  eft,  quin  illa,  ex  opinione,  poda¬ 
grae  prolem  efle,  multo  gravior  reddatur  adhi¬ 
bitis  medicamentis,  quae  corpus  famulant.  Hinc 
apparet,  quanti  et  aegro  et  medico  momenti  fiE 
hos  morbos  internofeere,  cum  ex  alterutrius  er¬ 
rore  ille  haud  leve  detrimentum  faciat. 


XXXV.  Pylori  (xxxi.)  duritia—  i.  In  hoc 
morbo,  dolor  in  eadem  parte  perpetuus  eft,  qui 
interdum  multum  intenditur  preflura ;  in  ftoma» 
eho  ipfo  eft  calor  infolitus ;  conco&io  magno¬ 
pere  impedita  ;  illico,  poft  aftumptum  alimen¬ 
tum,  vomitus  et  graviffimus  dolor ;  alvus  per¬ 
quam  comprefla  ;  ventriculi  acor  acerrimus ;  in¬ 
terdum  tumor,  ventriculi  regione  contre&afa, 
tactu  perceptus ;  et,  quod  hujus  morbi  proprium 
eft,  fanguinei  aut  purulenti  quid  in  iis,  quae  fu- 
pra  infra  ve  erumpunt  *. 


*  Aud.  Mon.  Praeleft»  Path .  ann.  MSDCC3XCII,-IIL 
III.  IV.  IV.-V. 

\ 

2.  Quinetiam,  ei,  qui  pylori  duritia  laborat, 
eft  facies  multo  magis  cadaverofa,  quam  ei  eft, 
qui  dyfpepfia  conflictatur,  et  multo  citihs  fuper- 
venit  febris  hedica . 

XXXVI.  Dyfpepftam  et  hypochondria/m  gene¬ 
re  difcrepare,  Cullenus  opinatur;  quod,  li  me¬ 
lancholici  aetate  jam  provecti,  mala  conco&ione 
laborant,  eorum  animus  multo  magis  contrifta- 

tur,  q  &m  is  eorum,  qui  temperamento  fangui- 

% 

nei,  et  aetate  juniores;  ejufdemmodi  concoCtio- 
ne  marcefcunt. 

XXXVIt.  1.  Cotitra  hanc  vero  Culleni  opi¬ 
nionem  dici  poteft,  homines,  quibus  alia,  quam 
melancholicum,  temperamenta  funt  ^hypochondriafi 
affici,  et,  feclis  ac  ratus  eft  hic  auCtor,  eos,  qui 
hoc  morbo  contriftantur,  eos  fere  numero  adae¬ 
quare,  qui  tentantur  dyfpepftd.  Quinetiam,  ex¬ 
perientia  quotundam  medicorum,  quorum  nu- 

C 


mero 

mero  funt  Homius  *  et  Gregokius  f,  conflat, 
utrofque  morbos  ex  iiidem  cautis  enafci,  iifdem 
notis  infigniri  enatos,  et  eadem  ratione  fanari» 

2.  a.  Ex  variante  adeo,  dutn  vivitur,  et  mu¬ 
tabili  hominum  animo,  quem  tam  apte  deferip- 
fit  ipfe  Cullenus,  concipere  poffumus,  quam» 
obrem  aetate  prove&i,  malis,  quibus  afficiuntur, 
perfeverantius  occupentur,  quam  ii,  quibus,  ob 
aetatem,  integer  etiamnum  fanguis  efb 

b.  Verftm,  ut  vetuli  fuis  malis  pertinacirls 
verferitur,  quam  juniores,  aliqua  forfan  ex  parte, 
efficere  poteft  major  illorum  ventriculi  infirmi¬ 
tas,  longiore  vel  vehementiore  (limulatione  in- 
ducla,-  Efl  enim  verifimillirnum,  quo  magis 
diffolvitur  ftomachus,  eo  quoque  magis  contrif- 
tari  animum  ;  et,  fi  veteratas  dyfpepfias  aequ£, 

ac 

*  Aud.  Hom,  Pradeft.  Clinic.  ann*  M,DCC,XCIV.-V. 
f  Aud.  Gregor.  Praektt.  Prafl,  ann.  MjDCCpXCiV.-V, 

3C  recentes,  facile  curare  poflemus,  paucos  tan¬ 
tummodo  hypochondriacos  fore. 

3.  Certiores  nos  facit  Gregorius,  genero- 
fam  vetulam,  quae  dyfpepfia  et  fimul  animo  de- 
mifib,  ufque  ed,  per  complures  annos,  labora¬ 
verat,  ut  et  ipfi  et  amicis  oneri  eflet,  tandem  ab 
infirmitate  ventriculi  convaluifie.  fimulque  pri€- 

tinam  animi  hilaritatem  redeptam  efie. 

$ 

4.  Ad  hoc,  hypochondriafis  nunquam,  quan* 
tum  accepimus,  accidit,  nili  iis,  qui  caufis* 
quales  dyfpepfiam  efficiant,  objectati  funt ;  neque 
ullus  enarratur  hypochondriacus ,  qui  animo  de- 
miflb  prius  erat,  quam  aliquandiu  alimentum 
jam  male  concoxerat  ejus  ventriculus.  Si  ex. 
aliis  caufis,  quam  quae  dyfpepfiam  concitant,  ori¬ 
atur  hypochondriafis ,  dubitari  non  poteft,  quin  il¬ 
las  enumeraviffet  accuratus  Cullenus. 

5.  Cui,  porro,  etiam  firmifiimo,  efl  idem. 


ante 

ante  prandium,  animus,  ac  pofl  ?  Unde,  nifl 
ex  ventriculi  conditione,  tanta  haec  diverfitas? 

6.  Quinetiam,  quare  infani,  et  melancholici, 
quibus,  prae  caeteris,  ut  putat  Cullenus, 
funt  fibrae  rnufculofae  rigidae,  non  femper  ali¬ 
mentum  male  concoquunt  ?  Oportet  enim  hoc 
accidere,  fi  vera  fint  ea,  quae  de  hypochondria 
afi  dixit. 

7.  Utrum,  re  ipfa,  diverfi  morbi  fint  dyfpep - 
fia  et  hypochondriafiSy  necne  diverfi,  conftituere 
imprimis  difficile  eft.  Verum  hoc  ab  ipfo  qui¬ 
dem  Culleno  conceditur,  ventriculum  fem¬ 
per,  dum  demifio  aliquis  animo  eft,  alimentum 
male  concoquere.  Tam  igitur,  me  judice,  con¬ 
venit  naturae  corporis,  et  experientiae  medico* 
rum,  credere,  hypochondriafin  ex  male  fe  habente 
ventriculo  enafci,  quam  ex  mulculis  rigidis,  ner¬ 
vis  torpidis,  aut  ex  fpeciali  arteriarum  et  vena¬ 
rum  inter  fe  ratione.  Quocirca,  inclinat  ani- 

mus^ 

mus,  ut  credam,  iis,  quae  in  primis  lineis * 

(m,CC,XXXVIII.— M  CC,XLII.j  dixit  CuLLENUS, 
parum  fidei  habendum  efle  vel  po  ius,  in  cu¬ 
randa  hypochondriafi ,  ea  omnino  die  negligenda* 

XXXVIII.  PyroJiSy  notis,  quibus  a  Linnaeo 

i  v  .  '•  ■'  .'  ■■■'  -  - 

et  Culleno  defcribitur,  fatis  a  dyfpepfia  dif- 
tinguitur:  verum  intelligendum  tamen  eft,  in 

hoc  morbo  interdum  efle  figna,  iis  haud  abfimi- 
lia,  quae  confpiciuntur  in  illo, 

CAUSAS  REMOTAE* 

•  ’•  \  ..  j.  •  .  \  .!•.  .  ■  •• 

XXXIX.  Nonnullos,  prae  caeteris,  die  in 
hunc  morbum  proclives,  verifimiliimum  eft ;  ed 
qudd  multi,  per  longam  vitarn,  iis  fibi  in- 
dulgent,  quae,  in  opportunis,  eum  concitare 

folcnt, 

*  Edit.  1791. 

folent,  et  nihilo  tamen  magis  eo  ple&untur.; 
Verum,  utrum  proclivitas  fit  fangumeum  tem¬ 
peramentum,  an  labes  quaedam  haereditaria,  ut 
interdum  videtur,  non  fatis  conflat. 

XL.  Caufarum,  quae  dyfpepfiam  concitant, 
hoc  commune  eft,  quod  ventriculum  vel  recia 
infirmant,  vel  minus  reda3  infirmato  prius  uni» 


verfo  corpore.  Harum  praecipuae  funt. 


mis,  vel  parum 
nutriens; 


i.  Opium  ; 
a  Nicotiana ; 


3.  Liquores  meraciores ;  1 1.  Vita  fedentaria ; 


4.  Thea  ; 

5.  Coffea  ; 

6.  Amara ; 

7.  Aromatica; 

8.  Ingurgitatio ; 

9.  Vomitio  frequens ; 

10.  Diaeta  parca  ni~ 


1 2.  Motus  animi ; 

13.  Somnus  vel  nui» 

lus  vel  nimius ; 

14.  Concubitus  nimis 

frequens ; 

15.  Frigus,  cum  hu« 


more,  corpori 
inexercitato  ad¬ 


motum. 


XLI. 


XLI.  Opium ,  nicotianam,  liquores  meraciores , 

**<  w 

theam ,  coffeam ,  amara ,  aromatica, — et  ftimulan- 
di  et  fedandi  facultate  pollere,  inter  omnes  fere 
medicos  convenit.  Dubitari  igitur  vix  potdl, 
quin  frequens  et  multus  horum  ufus  fenfum  et 
irritabilitatem  hebetet*  et  motum  reprimat. 
Sed,  utcunque  agant,  certo  fcimus,  fi  in  eorum 

ufu  diu  perfeveretur,  non  folum  ventriculum 

» 

diffolvere,  fed  etiam  totum  corpus  infirmare* 

XLIL  Quod  ad  nicotianam  fpeciatim  attinet, 
qui  eam  mandunt,  ii  falivam  uique  td  expuunt, 
ut  tantum  non  devoretur,  quantum  ad  bene  con¬ 
coquendum  neceffarium  fit. 

XLllI  Nonnulli  exiflimarunt.  detrimentum, 
quod  ex  thea  et  forian  ex  cojfea  ventriculus 
facit,  non  tam  ex  his  ipfis,  quam  ex  aqua  tepi¬ 
da,  quacum  affumuntur,  oriri.  Experimentis 
autem,  iis  imprimis  Culleni,  Smithii  *,  et 

Let- 

*  Vid.  T.  Smith.  Tentam.  Phyfiolog.  Inaug.  de  Ac+ 

Lettsomii  *,  adducimur,  ut  contrariam  opi¬ 
nionem  accipiamus  ;  edque  magis,  qu6d  olim 
noftri  majores,  etiamfi,  vel  nondum  cognitis 
thea  et  coffed,  verifimillimum  fit,  eos  aquam  te-» 
pidam  in  ventriculum  affatim  affumpfiffe,  multo 
rarius,  quam  nos  nequiores  minores,  dyfpepftd 
marcuiffe  videntur. 

2.  “  I  have,”  ait  Cullenus,  u  a  flomach 

4 

««  very  fenfible,  which  1  have  found  to  be  hurt 
*c  by  Tea,  which  1  attributed  to  the  warm  wa® 

<c  ter  5  but  having  ufed  fome  indigenous  plants 

\  r  *  • 

66  with  the  fame  heat  of  water,  I  found  no  harm 
enfue ;  and  this  I  have  repeated  above  fifty 
u  times  f.” 

XLIV. 

i  tone  Mujcularif  Appendic.  pag.  2  6.  Exper.  36 _ Edin. 

M,DCC,LXVII. 

*  Vid.  J.  C.  Lettsom.  Natura /  Iiijlory  of  the  Tea^TreSf 
&c.  Sed.  III.  Exper.  3.  4.  et  Sed.  XV. 

t  Vid.  Cullen.  Leftures  en  the  Materia  Medica ,  p,  358. 

i  *  t 

Edit.  Lond.  1773. 

XL1V.  Ingurgitatio  et  vomitio  frequens . — Ni¬ 
mia  veutriv  uL  ditientione,  et  violentis  vomendi 
nifibus,  quibus  inteflina  furfum  moventur,  ven¬ 
triculus,  praecipue  infamum  la&entium,  ufque 
adeo  infirmatur,  ut  ejus  fibrae  fefe  contrahendi 
potentiam  amittant,  ideoque  concodtio,  appeti¬ 
tus,  et  vigor  corporis  magnopere  minuantur, 

XLV.  Diaeta  parum  nutriens — ab  Aretaeo, 

* 

neque  inepte,  ut  caufa  diffolutionis  ventriculi 
memoratur.  “  Familiare  efi:  etiam  id  vitium 
“  ilhs,  qui  tenui  vi&u  et  duriore  coadli  funt 
ct  uti  Aretaeo,  hac  de  re,  accedit  Gre¬ 
go  rius.  Diaeta  tenuis  dyjpepfiam ,  ut  verifimil- 
limum  videtur,  efficit,  vel  quia  ex  ea  non  para* 
tur  fatis  nutrimenti,  vel  quia  non  fatis  ipfum 
ventriculum  incitat. 

XLVI.  Vita  fedentaria ,  motus  animi ,  et  fornum 

D  vel 

*  Vid.  Aret,  Cappad.  D:  Ceu/,  ei  Curat.  Morior,  lib 

II.  cap.  VI. 

vel  nimius  vel  deficiens. — i.  Quantum  haec  ven¬ 
triculo  noceant  et  toti  quidem  homini,  bene  ex¬ 
primitur  fequentibus  verbis.  “  Defidia,  five 

65  animi  five  corporis,  utriufque  vires  languef- 
eunt :  nimia  exercitatione  haud  minus  lae- 

C6  duntur.  Statuit  enim  provida  rerum  Parens, 
<c  ut  fingularum  partium,  et  univerfi  corporis, 
“  animique  vires  ufu  roborentur,  et  acuantur ; 
<c  et  huic  iterum  certos  fines  pofuit:  ita  ut  ne- 
que,  quem  voluit  natura,  ufus  impune  omitta» 

66  tur,  neque  ultra  modum  intendatur. 

6C  2*  Caeterum  et  ab  iis,  quas  nullo  noflro  ar* 
cc  bitrio  regimus,  tam  animi  quam  corporis  fune- 
“  tionibus,  valetudinis  diferimen  non  leve  effe 
ec  potefl.  Animi  imprimis  affedus,  qui  modici 
“  grate  excitant,  vehementes,  aut  graves  et  diu- 
“  turni,  hujus  pariter  ac  corporis  vires  frangunt; 
€C  hominem  interdum  flatim  extinguunt,  faepius 
66  longa  valetudine  macerant.  Somni  etiam, 
65  quo  ad  exhauflas  vires  reficiendas  egemus, 

“  exceffus 

ci  exceffus  vel  defe&us,  et  animo  et  corpori  no* 
cent  V' 

XLVIL  Concubitus  nimis  frequens*^- Ut  abforp- 
tnm  femen  corpus  robuftuin  et  validum  reddit ; 
fic,  imprimis  ante  firmam  aetatem,  frequens  con¬ 
cubitus,  utpote  quo  hic  humor  jufto  copiofais 
profundatur,  et  qui  mufculos,  quibus  emittitur, 
nimiopere  convellat,  fimuique  nervorum  genus 
nimis  incitet,  non  folvfin  organa  debilitat  ad  res 
venereas  neceffaria,  fed  etiam  univerfum  corpus 
folvit  et  infirmat.  Eviratus  imberbis,  et  corpus 
et  animum  effceminatus,  fatis  fuperque  offendit, 
quam  neceilarius,  ad  virilem  corporis  vigorem 
confervandum,  fit  humor  foetificus. 

XLVIII.  Frigus ,  cum  humore ,  corpori  inexercitato 
admotum . — Dyfpepfiam  hac  caufa  effici,  idcirco  a 
nonnullis  cogitur,  quod  hieme  ut  frequentior 
efi,  fic  curatu  difficilior.  Quare  ita  fit,  facile 

explicari, 

Vid.  Gregor,  CovfpeSl*  Medicin ,  Thcoret  §  60. — 61. 

explicari  poteft.  Frigus  enim,  quanquam  cor¬ 
pori  robufio  et  fatis  exercitato,  quod  vi  ejus  fe- 
danti  fatis  renitatur,  admotum,  halitum  cutis 
evocat,  et  appetitum  movet  ;*  tamen  eorum  cor¬ 
poribus  admotum,  qui,  velut  illi  dyfpepfiae  op« 
portuniffimi,  prae  debilitate  et  irritabilitate,  ejus 
fedandi  facultati  fatis  reniti  nequu.t,  nimium 
jam  languorem  et  torporem  adauget,  et  iic,  in¬ 
firmato  ventriculo,  committit,  ut  concodio  vei 
mala  fiat,  vel,  jam  mala,  aegrius  et  tardius  ia 
fanam  vertatur.  Multo  autem  pius  valet,  fi  fi- 
mui  aer  fit  humidus.  Humor  enim  fummam 
cutem  relaxat ;  et,  ob  confortium,  quod,  ner¬ 
vorum  interventu,  extremo  corpori  eft  cum  ven¬ 
triculo,  -hunc  ufque  eo  infirmat,  ut  Homius  lu¬ 
culenter  dixerit,  dy [peptici  ventriculum  hygro* 
metrum  effe  minime  aipernandutn  *. 


CAUSA 

A  ad.  Hem.  Praeleft.  Clin's*  ann.  M,PCC,XCIV.-V. 

CAUSA  PROXIMA. 

XI IX.  Pi  ius,  quam  hanc  rei  noftrae  partem 
tradamus,  haud  alienum  erit  memorare,  qua 
in  hominibus  vi  alimentum  concoquatur. 

L.  Vis  concodionis  efficiens,  ut  his  audori- 
bus  videtur,  calor  ed  *  ;  ut  illis  placet,  putre¬ 
do  | :  nonnulli  tr  tuitam  eile  putant  J  ;  alii  fer- 

*  ,  •  .  *  '  \  ■  j  f  f  *  ■'  •;  a.  ,  “  ‘V  * }  '  \  '  ;v  •  i.  ' 

jnentationem  || :  denique  non  defunt,  qui  opi¬ 
nantur.  alimenta  Jucco  gajlrtco  cogi  primum,  de¬ 
inde  adione  ipfius  ventriculi  fubigi  et  conco¬ 
qui  §. 

LI.  Verum  hae  (l.)  opiniones,  utcunque  fpe- 

ciofis 

*  Hifpocrat  Galfn. 

f  Empedoc  Plistonic  Listep  Knight.  et  ah 
J  Erasistrat.  Borell.  Pitcairn.  et  ah 

I 

jj  Boep.hav  Prikgel.  Macbrid.  et  al.j 
j  Geop.g.  Fordyc. 

ciofls  argumentis  defendantur,  tamen  omnes 
habent,  quibus  contradicamus.  Experimentis 
enim  Monronis,  Spallanzanii,  Stevensii, 
et  Hunteri,  fatis  conflat,  in  humano  ventri¬ 
culo  vel  fecerni  vel  effundi  liquorem,  qui  cum 
alimentis  folutis  fe  in  unitatem  commifcet  5,  at¬ 
que  liquorem,  ex  commixtis  his  duobus  com- 
pofitum  ventriculo  expelli  in  duodenum ,  ubi  in 
chylum  convertatur. 


LII.  Liquor  (li.)  ventriculi,  devoratum  ali¬ 
mentum  folvendi  vi  pollet  $  quam,  vel  non  ad- 
juvaflribus  mufculofis  ventriculi  fibris,  exercere, 
propterea  novimus,  quod,  etiam  extra  corpus, 
alimentum  diffolvit,  imo  ipfum,  poft  mortem, 
ventriculum,  (^uinetiam,  multum  obdat,  quo¬ 
minus  res,  quibufcum  commifcetur,  fermen- 
tefcant  aut  putrefcant. 

LIII.  Cum  ita  (li.-lii.)  fit,  nobis  videtur, 
ventriculi  (li.)  liquorem,  quem,  ipforum  lin¬ 
gua, 

gua,  fuccum  gafricum  appellant  medici,  efficien- 

•  &  ‘  >  • 

tem  concoftionis  caufam  effe,  fimul  fortaffe  ad¬ 
juvantibus  faliva,  efcarum  confeftione,  et  fpe» 
ciali  fermentatione. 

LIV.  His  (l.-liii.)  cognitis,  nunc,  qua  cau- 
fa  refla  enafcantur  dyfpepfiae  figna,  nobis  perqui¬ 
rendum  eft.  Multum  a  variis  aufloribus  verti¬ 
tur,  quid  haec  fit ;  et,  quo  nofmet  vertamus,  fe¬ 
re  nefeimus. 

LV.  Nonnulli  exiftimant,  caufam,  qua,  in¬ 
terveniente  nullo,  figna,  dyfpepfiae  oriuntur,  effe 
cruditatem,  de  qua  profecto  plerumque  querun¬ 
tur  ii,  qui  mal£  concoquere  folent.  Rem  ita 
effe,  fibi  perfuadent  auftores,  propterea  quod, 
qui  hoc  malo  eonflidantur,  ii  ex  ventriculo  fub* 
inde  liquorem  tenacem  eruflant. 

LVI.  Alii,  imprimis  Fothjergilius  f,  medi¬ 
cus 

+  Vid,  Lond ,  Med  Olfervai .  et  Inqulr .  vo!  6.  pag#  107* 

/  * 

109,  1 1  o,  113. 

cus  peritus  et  omni  virtute  ornatus,  rati  funt, 

r 

caufam,  qua  reda  efficitur  dyjpeffia ,  e  (Te  bilem 
nimiam  in  ventriculo  et  intedinis.  Ita  ede,  in 

r  ,■ 

animum  induxerunt,  eo  quod  iis,  qui  hoc  mor¬ 
bo  tentantur,  cutis  interdum  daccefcit,  et  feilea 

*  ■*  /  v  t 

quaedam  fupra  erumpunt, 

t  \ 

LVII.  Hae  vero  (lv.-lvi.)  caufae  utraeque, 
nulla  re,  praeterquam  nomine,  caufis  veris  con¬ 
veniunt  :  neutiquam  enim  morbum,  de  quo  dif- 
putatur,  efficiunt,  fed  eo  efficiuntur.  Idem. dici 
poted  contra  Homium,  qui  putat,  proximam  hu¬ 
jus  morbi  caufam  in  debili  intedinorum  motu 

* 

confidere.  Motus”,  ipfius  verbis  loquor,” 
66  peridalticus  primarum  viarum  debilitatus,  vel 
nonnunquam  impeditus,  et  inordinatae  fre- 
€C  quentefque  duodeni  ipfiufque  ventriculi  fpaf- 
ticae  condrictiones  f”. 

LVIII.  Caufa,  ex  qua,  velut  dipite,  pullu¬ 
lant 


t  ViJ,  Hom  Princip .  Meatcim  pag«  258. 

•knt  fig na  dyfpepfiae ,  eft,  ut  Culleno  videtur, 

v 

ventriculi  mufcuiorutn  infirmitas.  Verum,  re¬ 
cognitis  iis,  quae  fupra  (li.)  de  efcarum  con- 
codione  diximus,  maliifefium  eft,  debilitatem 
fibrarum  mufculolarum,  nullo  alio  modo  con- 
codionem  depravare  poiTe,  quam  pravum  ven¬ 
triculi  liquorem  reddendo. 

LIX.  Cum  ita  lviii.)  fit,  nobis  concludere 
fas  elle  videtur,  cauiam,  qua,  velut  communi 
trunco,  enafeuntur  figna  ayjpepfiae  propria,  effe 
ventriculi  Juccwn  vel  deficientem  vel  corruptum . 

■  '  i 

LX.  Alia  adhuc  eft  opinio,  quae  non  prae¬ 
tereunda  efi:,  cujus  audori  verifimilius  <c  vide» 

i 

tur,  fecundum  notitiam  noftram  oeconomiae 
“  animalis ,  credere,  ventriculi  debilitatem,  quam 
55  titatem  fiucci  gajlrici  potius,  quam  ejus  quaii- 
■*s  tatem,  mutare  Audcr  modo,  qui  huic 

E  opinioni 

Vid.  Wilson.  Diilert.  Inaugur.  de  Dyfpepjta . 
t  f  jDCC.XCn.  pagt  ic.  et  fcqucat. 

opinioni  fit  confentaneus,  dyfpepfiae  caufas,  fig- 
na,  et  curationem  exponere  conatus  efh 

LXI.  Huic  vero  (lx.)  opinioni  objici  poteft, 
verifimillimum  eiTe,  fucciim  gaftricum^  cum  quan¬ 
titate  mutetur,  plus  minus  itidem,  haud  fecus 
atque  alia  fecrlta,  mutari  qualitate.  Alicujus 
enim,  qui  didiilatione  afficitur,  narium  mucus, 
dum  folito  copiofior  eft,  folito  quoque  effc  acri¬ 
or  ;  atque  lac  iratae  nutricis,  quod  juflo  par¬ 
cius  eft,  dotibus  adeo  vitiatur,  ut  gravi  vomitio¬ 
ne,  et  interdum  convullionibus,  infantem  in- 
fontem  afficiat. 


RATIO  QUORUNDAM  SIGNORUM. 

LXII.  Anorexia.— Qum  ordinata  efcarum  ap¬ 
petentia  ex  falutari,  et  quod  ad  quantitatem  et 
qualitatem,  ventriculi  liquoris  conditione,  mag¬ 
na 

m  es  parte,  pendeat ;  effe  non  potefl,  quin,  hoc 
deficiente,  vel  quoquomodo  vitiato,  anorexia 
feu  appetitus  defe&us  efficiatur. 

i 

LX1II.  JNaufea  et  vomitus — tantummodo  gra¬ 
du  differunt,  et  inverfo  mufculofarum  ventricu¬ 
li  et  gulae  fibrarum  motu  efficiuntur. 

LX1V.  Inflatio — ingeneratur  aere  ex  alimen¬ 
tis  folito  uberius  expedito,  et  ventriculum  quo- 
ouoverfum  didendente.  Cum  autem  ventricu- 

JL 

lus  eorum,  qui  hoc  morbo  marcefcunt,  acri  ni¬ 
mis  fenfu  fit,  et  illius  invalitudine  totus  occu» 
petur  animus,  pauxillum  aeris  fenfum  gravis 
diffenfionis  moveat.  In  nonnullis  ventigenis  in¬ 
datur  ventriculus  aere  communi,  quem,  dum 
fpiritum,  quo  intus  parturiunt,  edere  enituntur, 
cxtrinfecus  hauriunt 

LXV. 

*k 


Aud.  Monron.  Prarfett* 

LXV.  Opinatus  eft  Jo annes  PIunterus 
aera,  quo  diflenditur  ventriculus,  hoc  ipfo  or¬ 
gano  fecerni,  Hanc  opinionem  accepit,  quia 
incredibilis  fere  aeris  quantitas,  ex  hoc,  quoties 
podagra  tentatur,  fubinde  tranfmittitur ;  quia 
in  quorundam  pifcium  vehculis,  in  quas  intro¬ 
itus  aeri  externo  nullus  efl,  aer  continetur  \  e£ 
denique,  quia,  in  utero,  necnon  in  quibufdam 
abfcefiibus,  magna  vis  aeris  interdum  colligitur» 

LXVL  'Rudus  et  ruminatio— ,  ille 
multo  fpiritu,  qui,  ventriculo,  quo,  in  carcere 

velut,  includitur,  magnopere  irritato,  motuque 

« 

ejufdem  furfum  verfo,  ^ua  data  porta,  per  cardi* 
am  erumpit,  et,  gulae  orifque  via,  in  auras  fe 
difpergit ;  haec  autem  parte  inclufi  fpiritus  cum 
folidis  alimentorum  panibus  commixta,  fic  ut 
hae,  prae  levitate,  ventriculi  liquori  fupernatan- 
res,  imam  gulae  partem  irritent,  atque,  molu- 

hujus* 

f  On  thc  Animal  Oeconomy,  pagt  164,  165. 

hujus  itidemque  ventriculi  retrorfo,  in  os  ejacu- 
lentur. 

LXVII.  Cardialgia — enafcitur  acore  vitiato 
vel  corrupto,  quem  ipfum  efficit  vel  acris  quae¬ 
dam  materia  remorantibus  in  ventriculo  alimen¬ 
tis  ingenerata,  vel  ipfa  haec  ad  acefcendum  juf- 
to  procliviora.  Quoties  acor  hic  corruptus,  ad 
cardiam ,  et  imam  gulae  partem,  retroa&o  ven¬ 
triculi  motu  eliditur,  illae  partes,  velut  fi  adu¬ 
rat  calidi  quid,  acriter  dolent. 

LXVIII.  Veruntamen,  utnim  alterutraque 
(lxvii.)  caufa  generetur  hic  acor,  an  ex  fan- 
guine  circumfluo  in  ventriculum  pravus  fecerna- 
turf,  an  ex  omnibus  his  caufis  limul  confpiran- 
tibus  proveniat,  certo  affirmare  non  poflumus. 

LX1X.  Gajlrodynia — ut  nobis  videtur,  fibris 
ventriculi  mufculoiis  fele  inordinate  et  jufto 

enixius 

f  Vide  Hunter  On  the  Animal  Oeconmy,  pag«  163. 


3S  DE  DYSPEPSIA, 

enixiiis  Contrahentibus  plerumque  tribuenda  eft. 

I 

Convenit  enim  nobis  cum  Hoffmanno,  hujuf- 
modi  contractiones,  quas  fpafmos  appellant  me¬ 
dici,  debilitate  feu  infirmitate  fibrarum  motri- 
cum  exoriri. 

LXX.  i.  Nulla,  quibus  utuntur  medici,  ver¬ 
ba  vim  minus  definitam  et  determinatam  ha¬ 
bent,  quam  cardialgia  et  gaftrodynia.  Cullenus, 
qui  de  medicina  optime  meritus  eft,  quam  vim 
habeant  haec  verba,  vel  faltem  habere  debeant, 
accurate,  haud  ita  pridem,  definivit. 

2.  Cardialgia  intelligendam  vult  hic  (lxx. 
i.)  au&or  moleftiam  vel  aegritudinem,  quae 
ipfi  aegro  videtur,  tanquam  acri  aliquo  ventri¬ 
culum  adurente  moveri ;  gaftrodynia  autem  eos 
dolores,  qui  aliquo  velut  ventriculum  difeinden- 
te,  pungente,  conftringente,  aut  demum  mag¬ 
nopere  quoquoverfum  diftendente,  nullo  interea 
caloris  fenfu,  acrimoniae  nullo,  concitantur. 

LXXI. 


DE  DYSPEPSIA. 


LXXI.  Alvi  tarditas — pendet  de  debilitate  at- 

\ 

que  torpore  inteftinorum,  et  tarda  ventriculi  ip- 
fius  exinanitione.  Tantum  enim  inteftinis  cum 
ventriculo  intercedit  confortium,  ut,  hoc  debili 
et  tarde  fefe  evacuante,  illa  torpeant,  neque  con¬ 
tenta,  ftatutis  temporibus,  ut  firma  folent,  de» 
orfum  eliminent. — Interdum  vero  recrementa  ali¬ 
mentorum,  acria  remorando  fa&a,  ufque  ed  in- 
teftina  irritant,  ut  praeceps  alvi  exinanitio  fub- 
fequatur  :  et  profe&o,  abfque  foret  experi¬ 
entia,  ex  qua  alvum  plerumque  pigram  effe 
cognovimus,  acor,  qui  inefl:  ventriculis  eorum 
qui  male  concoquunt,  committeret,  ut,  propriis 
dyfpepfiae  fignis  ventris  proluviem  femper  annu¬ 
merandam  efie,  opinaremur. 

LXXIX.  Palor — fanguinis  defectui  tribuen¬ 
dus  eft,  et  minuto  motui  cordis,  arteriarum,  cae- 
terarumque  partium,  quibus  vei  miniftris  vel 
adjuvantibus  in  circuitum  fanguis  movetur.  San¬ 
guis  etenim  eorum,  qui  mala  alimenti  concoc¬ 
tione 

tione  macerantur,  non  folum  parcus  eft,  fed 
etiam,  prae  ejus  craflaminis  exiguitate,  folito  di- 
lutior. 

LYXIII.  Flavus , — quem  cutis  ducit,  color,  for» 
tafle  bile  primis  viis  cumulata  efficitur ;  vel,  ut 
nonnulli  putant,  fero,  quo  fanguis  eorum,  qui 
efcas  male  concoquendo  macruerunt,  redundare 
et  fupei fluere  foleto 

LXXIV.  Capitis  mala — ex  infirmitate  ventri¬ 
culi  enafcuatur,  propter  mirandum  confortium, 
quod  huic  eft  cum  illo,  fed  quod  nondum  me¬ 
dici  nedutn  anatomici  potuerunt  fatis  expedire. 
‘Verum  tanta  enimvero  eft  confociatio  ventriculi 
et  caeterarum  corporis  partium,  imo  communi¬ 
tas  tanta,  ut,  illo  imbecillo  aut  languefcente,  hae 
ferius  ocius  imbecillitatis  et  languoris  confortes 

fiant.  Fortafle  autem  interdum  caput,  a  nimio 

..  / 

fanguine  huc  fluente,  male  fe  habeat. 


LXXV. 

LXXV.  Oris  mala — confortio  modo  (lxxiv*) 
di£to  itidem  attribuenda  funt.  Licet  enim  ex  ore 
jmale  fe  habente  litis  interdum  moveatur,  tamen 
multo  faepius  accenditur  invaletudine  ventriculi* 

LXXVI.  Difficultas  fpirandi ,  palpitatio ,  et  ani* 
mae  de/edus — efficiuntur  vel  ventriculo  nimio¬ 
pere  diftento,  et  fic  naturalem  thoracis  amplitu¬ 
dinem  minuente  ;  vel  mira  ventriculi,  cordis,  et 
pulmonum  confortione. 

LXXVII.  Animus  deiriiffus. — Animum  aliis 
In  ventriculum  affiumptis  aliter  fe  habere,  inter 
omnes  convenit.  Quantum  inter  fe  differunt  di» 
verfi  ebrii  ?  Cerevifia  poti,  corpore  torpidi  funt, 
et  animo  hebetes ;  iis,  ex  toto,  difpares  facetis, 
qui  edentulo  interioris  notae  Falerno  mero  ca- 
luerunt.  Neque,  profe&o,  hi  minus  diffimiles  funt 

i 

iis,  qui  liquoribus  diftillalis  meracioribus  lym¬ 
phati,  funt,  Lapitharum  olim  inffar,  iracundi 
et  rixofi.  Cum  ita  fit,  minime  mirandum  eff, 

F  ventriculo 

ventriculo  imbecillo  et  marcefcente,  animum  de¬ 
mitti  et  contriflari. 

LXXVI1I.  Hydrops — efficitur  laxitate  totius 

0  ' 

corporis,  qua,  mirum  in  modum,  afficiuntur  ii, 
quorum  vires  mala  alimentorum  concoctione 
diu  labefadatae  funt. 

LXXIX.  Febris qua  ii,  quibus  inveteraverit 
mala  concodio,  implicantur,  eadem  caufa,  qua 
hydrops,  enafcitur.  Gqftrodynia  autem,  fi  gravis 
admodum  fit,  itidem  efficiat,  ut  arteriae,  fient 
eae  febrientium,  citatim  et  inordinate  movean¬ 
tur. 


PROGNOSIS. 


LXXX.  De  iis,  qui  hoc  morbo  languefcunt, 
raro  defperandum  eft.  Quo  autem  ejus  confe- 
cutiones  fagacius  praevideant,  et  praevifas  prae- 

nuncient 

nuncient  medici,  eos  oportet,  qua  aetate  aegro¬ 
tans  fit ;  mas  fit  an  foemina  ;  quo  corporis  tem¬ 
peramento  fit ;  quam  artem  faciat  \  qualis  con¬ 
ditio  vitae ;  qualis  etiamnum  corporis  habitudo  $ 
demumque,  quibus  caufis  i  ple  provenerit  mor¬ 
bus  5  fedulo  animadvertere. 

LXXXI.  Cum  juvenes,  aut  aetate  medii,  mala 
conco&ione  nondum  inveterata,  et  vel  caufis, 
quae  corpus  recla  debilitant,  vel  fordida  et  infa- 
lubri,  qua  verfantur,  arte  effe&a,  laborant,  bo¬ 
num  efl: :  quippe  quia,  caufis  vitatis  vel  fubmo- 
tis,  et  dereli&a  arte,  apto  regimine  et  medicini 
bene  denuo  alimentum  plerumque  concoquunt, 
et  vires  redipifcuntur. 

LXXXII.  Quod  fi  aetate  prove&i  macrefcunt 
mala  conco&ione,  quam  longus  et  multus  ufus 
incitantium  moverit  $  quae  gravia  figna  habeat  $ 
et  quae,  idoneis  medicamentis  ad  fanam  perduc¬ 
ta. 

ta,  iterum  iterumque  gravior  rediverit ;  ab  i% 
profe&d,  curatio  vix  expeclanda  efh 

LXXXIIL  Poflquam  omnia  medicamenta, 
quae  concodiionem  reficere  praedicantur,  tenta- 
ta  funt,  et  omnia  pariim  profecerunt  tentata, 
tempus, medicina  efficacius,  curationem  admovet» 
Ne  itaque  defperent  ii,  qui  prava  concodlione 
diu  macerati  fuerint  $  cum  fecum  fobrietatem, 
temperantiam,  et  novam  haud  raro  ventriculi 
firmitatem,  afferat  obrepens  fene&us. 

'  1  *  • '  ’  ■ 

€  U  R  A  T  I  O, 

LXXXIV.  Quo  modo  morbi  arceantur,  vel 
praefentes  abigantur,  is  profe&o  cum  proprio 
cujufque  aegri  corpore,  et  propriis  cujufquc 
morbi  caufis  et  fignis,  variat.  Ut  igitur  mor¬ 
bus,  de  quo  a  nobis  difputatur,  vel  non  incidat, 

vel. 


vel,  fi  inciderit,  quam  primum  perducatur  ad 
■  fanitatem,  capienda  funt  confilia  quaedam  non 
folum  caufas  vitandi,  et  figna  leniendi,  fed 

t  i 

etiam  eam  ventriculi  infirmitatem,  ex  qua,  ve- 
lut  ex  trunco,  enafcuntur  figna,  in  melius 
mutandi. 

LXXXV.  Nulla  aptiora  confilia,  ut  nobis  vi¬ 
detur,  excogitari  poflimt,  quam  ea,  quae  fibimet 
propofuit  Cullenus,  et  quae  itidem  perfequi 
nobis  in  animo  eft.  Horum 

Primum  eft,  caufas  evidentes,  ex  quibus  mor- 
bus  proveniat,  quam  maxime  evitare  ; 

Secundum ,  figna  quaedam,  quibus  quafi  ali¬ 
tur  morbus,  curare  vel  lenire  $  et 

1 

Tertium ,  refoluto  ventriculo  firmitatem  et  vi¬ 
gorem  reftituere; 


CON- 


CONSILIUM  PRIMUM, 


LXXXVI.  Quod  ad  primum  confilium  atti¬ 
net,  oportet  medicos  aegrum  certiorem  identi¬ 
dem  facere,  nifi  caufas  omnes  remotas,  ex  qui- 

/  '  .  '  •  •  ■  *  *  i  "■  *  -./‘is  /  \ '  % 

bus,  ficuti  ex  folo  et  radicibus,  morbus  enafci- 
tur,  fedulb  evitet,  medicinam  nihil  omnino  pro¬ 
fecturam.  Dolendum  autem  eft,  aegros  hujuf- 
modi  confdia  invitis  plerumque  auribus  accipere* 

LXXXVII.  Prius,  quam,  quibus  medicamen¬ 
tis  abfoivatur  fecundum  confilium,  dicamus, 
haud  alienum  erit,  qua  diaeta  vivendum  fit  ab 
iis,  qui  male  concoquant,  perpaucis  memorare. 
Diaeta  enim  parum  idonea,  nihil  omnino  valebit 
medicina  #. 

LXXXVJII.  Ea  pars  cibi,  qui  ex  iis  confici¬ 
tur,  quorum  Itirpes  terra  pridem  continebantur, 

conftare 

conflare  debet  ex  iis,  natura  parum  ad  acefcen- 
dum  proclivibus,  et  concodtu  facilibus.  Aegro, 
fi  non  debilis  fit,  his,  magna  ex  parte,  vivere  li° 
ceat. 

LXXXIX.  Quoniam  vero  hujufmodi  (lxxx« 
vm.)  cibus,  iis,  qui  male  concoquunt,  plerum¬ 
que  parum  convenit,  oportet  eos,  prae  caeteris, 
multum  vivere  carnibus ;  imprimis  autem  feri¬ 
nis,  quippe  cum,  forfitan,  domeflicis  falubriores 
fint.  Quinetiam,  carnes  animalium,  quae  jam 
adoleverint,  anteferendae  funt  iis  impuberum  9 
propterea  quod  et  promptius  concoquuntur,  et 
tardius  corrumpuntur. 

XC.  Carnes,  utriufcunque  (lxxxix.)  generis 
fint,  vel  lento  igne  coqui,  vel  igne  torreri,  vel  fer¬ 
vente  aqua,  ufque  ad  craffitudinem  jufculi,  inco¬ 
qui  debent.  Suadet  Homius  ut  aeger,  quo¬ 
ties  carnes  edit,  multum  fale  communi  fibi  quo¬ 
tidie  indulgeat.  “  Animal  food”,  ait  With- 

ERSIUSp 


*  Vid.  Hom,  Principe  Medtcln.  p.  259. 

ersitjs,  cc  fhould  be  kept  fome  time  before  it  h 
«  ufed,  that  by  having  undergone  a  flight  de- 
u  gree  of  fermentation,  it  may  be  fufficiently 
tender  and  eafy  of  digeftion 

ICI.  i.  Cum  inveteraverit  dyfpepfia ,  et,  quae 
in  ventriculum  affumuntur,  ea  brevi  fermenten¬ 
tur,  cibus  ex  carnibus  cum  aromatibus  et  con¬ 
dimentis,  fere  ex  toto,  conflare  debet.  Nib 
enim  Pringelium  propria  experimenta  fefelle¬ 
rint,  cibus  vel  ex  carnibus,  vel  ex  iis  quae  pa« 
rit  terra,  ex  toto  confe&us,  aegrius  fermentes¬ 
cit,  quam  ex  utrifque  coinpofitus  f. 

2»  Contra  autem  ea  fxci.  i.),  cibus,  qui 
utrifque  panim  componitur,  aegrius,  ut  opinatur 
|  jannes  Huntbrus,  ventriculo  fermentatur, 
quam  qui  ex  alterutro  genere  folo  conflat» 

“  Animal 

*  Vid,  Olfervaticns  o?i  Chronie  JVeaknefst  p.  1 1 3 . 
t  Vid.  Piungex,.  Appendis  to  the  Difsafcs  cf  th  d rmr , 
Expcr,  36  et  paffim. 

cs  Animal  food”,  ait  hic  au£tor  peringeniofus”, 
iC  does  not  fo  readily  ferment  in  the  ftomach, 

when  combined  with  vegetables,  as  when  it 
“  is  not;  for  the  vegetables,  running  more  quick- 
u  ly  into  fermentation,  preferve  the  meat  froni 

i 

€€  putrefa&ion  *5\ 

XCII.  Animalia  cruftata,  pifces  tefiacei,  et 
alburni,  quippe  cum  oleo  non  abundent,  ple¬ 
rumque  iis,  qui  male  concoquunt,  haud  alieni 
funt.  Ab  omnibus  autem  dulciariis,  pingui¬ 
bus,  oleofis,  et  unguinofis  perfeveranter  abfti- 
nere,  eos,  qui  diffoiutione  flomachi  tentantur, 
oportet.  . 

XC1II.  Lac  et  la&antia  iis  flomacho  imbe¬ 
cillis  fere  parum  conveniunt.  Fuerunt  tamen 
nonnulli  ftomacho  dihbluti,  qui  diaeta  e  la£te, 
fimulque  ex  frugibus  et  reliquis  quae  terra  pa- 

G  rir, 

*  Vid.  Joan.  Hunter,  Qbfervatiom  on  the  Animal  Oece* 
nomy ,  pagt  161. 


rit,  aiiquandiu  vivendo,  multum  commodi  fece- 
runt.  Ut  talem  diaetam  aflumerent,  quibus¬ 
dam  biliofis  et  inteflina  infirmis  praecepit  Sr» 
denhamus  %  quorum  ventriculis  caro,  qualif- 
cunque  eflet,  erat  aliena.  Nullis  vero,  noftri 
opinione,  nifi  junioribus,  quibufque  nondum 
multum  defluxerint  vires,  perfuadere,  ut  hujuf- 
modi  diaeta  vivant,  medici  debent. 

XCIV.  Aqua  cocta,  in  quam  macerata  efl: 
cacao,  flomacho  marcefcentibus  aptior  efl,  quam 
aqua  codta,  in  quam  thea aut  cqffea.  Aqua  ve¬ 
ro  ex  his  pofierioribus,  quippe  chm  ventricu¬ 
lum  jucunde  flimuiet  et  animum  exhilaret,  po- 
tefl  tuto  bibi  poft  laborem  et  fatigationem. 

'l 

XCV.  Fructus  plerumque  ventriculo  imbecil¬ 
lis  parum  conveniunt.  Ante  autem  meridiem, 

\ 

et 

*  Vid.  Sydenham.  Oper.  Univers.  DilTert.  Epift.  ad  G» 
Cole  j  necnon  p.  5.74,  Ed.  Lugd.  Bat.  M,DCC,XXVJL 


et  per  fe,  minus  nocent,  quam  poft,  et  cum 
aliis  corijun&i  aut  commixti. 

i 

V 

XCVI.  Quibus  eft  ventriculi  invaletudo,  eos, 
prae  caeteris,  efcam  dentibus  penitus  conficere 
oportet.  “  Qui”,  ut  bene  ait  Gaubus,  “  prae 
56  voracitate,  cibos  folidos,  tenaciores,  priuf- 
quam  deglutiant,  commanducare  praetermit- 
tunt,  ventriculo  plus  faceflunt  negotii,  quam 
natura  impofuit 

XCVil.  Ventriculo  imbecilles  debent  com¬ 
mixtos  cibos  averfari,  neque  unquam  plus  unum 
alterumve  afTumere.  cc  One  of  the  dietetic  rules 
of  mofl  confequence  to  health”,  ait  Tisso- 
tius,  cc  and  wbich  becomes  more  particularly 
66  neceiTary  to  a  weak  ftomach,  is  to  avoid  mix- 
w  ing  a  great  variety  of  food  together,  and  ne- 
,tfC  ver  to  eat  of  more  than  two,  or  at  moft  three, 

<c  difhes 

'*  Vid.  Gaub,  InJUt,  JPathoL  Med,  pag,  240. 

t6  difhes  af  one  meal  ;  thofe  who  confine  tliem* 
66  felves  to  one,  are  fiill  more  prudsnt 

XCVIII.  Potus  optimus  eft  vel  aqua  mera, 

» 

vel  aqua  ex  tofto  pane.  Liquores  omnes  itnbe* 
cilles  fermentando  parati,  utpote  qui  ad  coacef- 
cendum  apti  fint,  debent  vitari.  Cerevifia  au¬ 
tem  valentiffima  Londinienfts ,  liquores  ardentes 
meraci  aqua  diluti,  nec  non  vina  meraciora,  im¬ 
primis  Madeirenfe ,  et  rubrum  Lufitanum ,  ven- 

s 

triculis  imbecillibus  apta  funt. 

CONSILIUM  SECUNDUM. 

XCIX.  His  (lxxxvi.  xcvm.)  de  primo  con* 

i  *  ,  '  ,  _ 

filio  fufius  diclis,  nunc,  quo  modo,  quibufque 
medicamentis,  figna,  unde  ventriculo  aegri  plu- 
rimum  detrimenti  faciant,  fanari  vel  levari  pof- 
fint,  nobis  dicendum  eih 

C. 

*  Vid.  Tissot.  Gn  the  Dijeafes  of  Liter •  and  Sedent*  Per- 

fins ,  §  64. 

C.  Anorexia ,  naufea . — i.  Si,  ut  plerumque  eft, 
haec  mala  .  ruditatibus  efficiantur,  neque  abdi- 
nentia  modica,  aromaticis,  et  amaris  potuerint 
tolli,  tunc  vomitoria  aflumenda  funt.  Ex  his 
autem  mitiora  validioribus  anteferri  debent,  ve- 
lut  aqua  coela,  in  quam  maceratus  eft  vel  ra¬ 
phanus  rufticanus,  vel  finapis,  vel  theae  viridis 

t 

folia,  vel  chamaemeli  flores. 

2.  Vomitio  autem  non  folum  lenioribus  (c.  i.) 
medicamentis  moveri  debet,  fed  etiam  quam  ra« 
riflime. 

•  '  ‘  -  '•  •  -  V...  •' 

CI.  i.  Vomitus,  fi  cruditatibus  ventriculum 
offendentibus  cieatur,  caute  eliciendus  eft  me¬ 
dicamentis,  ex  iis  quae  diluunt.  Ventriculo 
autem  cruditatibus  exonerato,  vomitus  fiftendus 
eft.  Hoc  confllio,  varia  dilaudantur  medica¬ 
menta.  Hauftus  falinus  effervefcens,  faepenu* 
mero  contra  vomitum  efficax  eft. 


/ 

V 

2.  Haud  raro  autem  ad  alia,  quae  plus  pol¬ 
lent,  confugere  opus  eft.  Iiujufmodi  funt  opi¬ 
um  ;  aether  vitriolicus ;  aqua  cofla,  in  quam 

multum  menthae  maceratum  eft;  acida  varia;  ex¬ 
ulceratorium  externo  abdomini,  contra  ventri¬ 
culum,  impolitum ;  anodyna  per  anum,  clyfte- 
ris  ope,  immiffa. 

3.  Si  etiam  haec  (ci.  2.)  omnia,  ad  vomitum 
fedandum,  non  fatis  valeant,  tunc,  au&ore  Gu- 
XiiELMO  Huntero,  lac  perexigua  quantitate  fub- 
Inde  devorandum  eft.  Hoc  enim,  prae  eximia 
fimplicitate  et  naturali  quadam  dulcedine,  inter¬ 
dum  diffolutis  fedet  ftomachis,  quibus  omnia 

i 

fere  alia  aliena  funt  *. 

CII.  Cardialgia . — 1.  Ad  hanc  curandam,  vel 
faltem  levandam,  multum  valet  idonea  diaeta. 
Quae  igitur  fibi  optime  convenit,  eam  quifque 
affumat.  Sed  raro  diaeta,  per  fe,  fatis  efficax  eft. 

*  Vid.  Lond.  Med.  Qb fervat*  et  Inqujr*  vo!.  6.  p.  310. 

\ 

a.  Hoc  (cn.  i.)  malum  interdum  levant  me¬ 
dicamenta,  ex  iis  quae  illinunt,  et  opium.  Ple¬ 
rumque  autem  iis,  qui  ventriculo  marcefcunt, 
auxilium,  contra  hoc  fignum,  petendum  eft  ab 
iis  medicamentis,  quae  neutra  acida  reddunt. 
Hujus  generis  funt  ammonia ;  potaffa ;  magnefia 
in  calcem,  igne  miniflro,  reda&a ;  aqua  calcis. 
Potajfa  aqua  foluta,  et  gafe  acido  carbonico ,  ad 
nimietatem  ufque,  faturata,  aeque  ftomacho  ap¬ 
ta  efl,  et  contra  cardialgiam  efficax. 

*  .  '  ■ 

GUI.  Gajlrodynia . — Ventriculi  dolores  inter¬ 
dum  mitigant  medicamenta,  ex  iis  quae  illinunt. 
Ciim  vero  plerumque  fpafmis  fibrarum  carnofa- 
rum  ventriculi  concitentur,  fere  opus  efl  eos  fu¬ 
gare.  efficacioribus  medicamentis,  quae  incitandi 
et  fpafmum  folvendi  potentia  valent.  Hac  vi  in- 
figniter  pollent  ammonia  ;  fpiritus  ammoniae  foeti - 
dus  \  mofchus ;  et,  prae  omnibus  aliis,  opium, 
quod,  in  hujufmodi  malis,  fummis  laudibus 

Sydenhamvs 

Sydenhamus  evehit  f.  Eadem  haec  remedia 
flatum  difpergunt,  et  tormina  confopiunt. 

CIV.  Alvus  aJlriEla . — i.  Alvi  tarditas  et  du¬ 
ritia,  quibus  ftomacho  imbecilles  fere  femper 
afficiuntur,  multum  ad  caetera  figna  graviora 
reddenda  valent.  Igitur  alvus  identidem  emol¬ 
lienda  eft  et  cienda  idoneis  medicamentis. 

2.  In  hunc  vero  (civ.  i.)  finem,  nulla,  quae 
praecipitem  alvi  exinanitionem  faciunt,  affii- 
mi  debent  \  edque  minus,  quod  ventriculum  et 
inteftina  adhuc  magis  infirmant,  et  fic  efficiunt, 
ut  alvus,  quam  antea,  tardior  evadat.  Quocir¬ 
ca,  caeteris  omnibus  anteferenda  eft  aloe  ;  quip¬ 
pe  quae,  intefiinis  tenuioribus  parum  citatis, 
pleniora  tantum,  imprimis  colon  et  re&um,  ad 
contenta  recrementa  dejicienda,  folicitet.  Hoc 
confilio,  devorari,  alterno  quoque  die,  vel  pilu¬ 
lae 

f  Vid.  Stoenham»  Qper*  Univsrf,  p.  186. 

lae  ex  ea,  vel,  ut  Fothergilius  praecipit,  aqua 
calcis,  qua  foluta  eft. 

3.  Quod  fi,  ut  faepenumero  eft,  ftomacho 
diffnluti  fimui  haemorrhoide  ple&untur,  ab  aloe, 
quippe  cum  hoc  maium  intendar,  abftinenduni 

1 

eft.  Ejus  vice,  aflumi  debent  flores  tutphuris  5 
magnefia  per  fe,  vel  cum  radice  Pontica  conjunc* 
ta  $  lin&us  e  fena,  cui  infunt  pulvis  jallopae ,  et 
cremor  t artari.  Quinetiam,  radicem  Ponticam 
fubinde  interdiu  commanducare,  utiliflimum  eft  \ 
quia  non  foliam  alvum  leniter  movet,  fed  etiam 
appetitum. 

-  C  .  'i  /  t  -  %  '  l •  -  .  -  -  •  e  *  - 

>  V 

4.  Denique,  eodem  (civ.  1.)  fine,  licet  defi- 

derium  alvi  nullum  fit,  ii,  qui  ex  imbecilli  fto- 

(  . 

macho  laborant,  ftatuto  quotidie  tempore  defi- 
dere  debent.  Tarda  enim  natura,  fic  per  com¬ 
plures  dies  aut  hebdomadas  folicitata,  haud  ra- 

# 

rd,  ut  Jo anni  Lqckio,  armigero,  accidit,  alvus, 

H  etiam/ 

etiam  non  imperante  voluntate,  tandem  confuefe 
cit  faeces  quotidie  hora  loiita  dejicere 

CONSILIUM  TERTIUM. 

CV.  Duabus  tripartitae 'lxxxv.  curationis 
partibus,  pro  virili,  abfolutis,  reflat  nobis,  ut  ter¬ 
tiam  itidem  perfequamur,  cujus  finis  efl  amiflun* 
ventriculo  vigorem  reflituere. 

CVI.  Hoc  (cv.)  confilio,  acida  foffilia  aiTu* 
menda  lunt,  quia  non  folum  leviter  flimulant 
tardum  et  languidum  flomachum,  et  obilant 
quo  minus  ejus  contenta  fermentefcant,  fed  eti¬ 
am  ei  bene  conveniunt. 

CVIL  Haud  ita  pridem  periculo  compertum 

'  ■  ; 

efl,  acidum  e  re  terra  genita,  fubje&o  igne, 

elicitum, 

*  Vid.  Haxb.  Difput.  Med.Inaug.  de  Confueiudine ?  Edxn. 
ann.  M,PCC,XCV.  §  XCV.  . 

elicitum,  neque  in  ftomacho  ad  coacefcendum 
aptum,  etiam  foffilibus  praepollere.  Hoc  me¬ 
dicamentum,  cui  plerumque  nomini  eft  aqua 
picea ,  etiarnfi  ejus  efficacia  in  majus  celebrare¬ 
tur  a  Berkeleio  *,  qui  fcriptis  id  laudibus  tolle¬ 
bat,  necnon  a  Priore,  et  aliis ;  tamen  Cul- 
lenus  ipfe  confitetur,  et  idem  propria  experi¬ 
entia  novimus,  haud  raro  multum  prodeffe,  et 
ftomachum  confirmare,  et  omnia  curare  mala, 
quae  fecum  dyjpepfia  affert  f. 

CVIII.  Amara,  ex  iis  quae  terra  parit,  cum  et 
roborent  et  affringant,  multum,  fi  perite  et  pru¬ 
denter  adhibeantur,  ad  ventriculum  firmandum 
pollent.  Lignum  quajjiae  palato  gratum  eft,  et 
ftomacho  bene  fedet.  Columba  etiam,  radix 
gentiana ,  et  chamaemeli  flores,  multum  profici¬ 
unt.  His  identidem  adjiciatur  cortex  aut  au- 

raMiorum , 

*  Vid.  Libell.  cui  nomini  eft  Siris ,  p.  6,  41,  42,  et 
paffim.  edir.  ii„  s 

f  Vid.  Cullen.  Mater .  Med.  vol.  ii.  p.  334» 

rantlorum ,  aut  cinnamomi,  aut  angujlurae.  Haec 
enim  illa  non  foium  miniis  ingrata  reddunt,  fed 
etiam  vi  ftimulatrice  virtutes  illorum  adjuvant, 

C‘Xo  i.  Cinchona  vero  aliis  omnibus,  terra 
natis,  praepollet  vi  roborandi ;  et  iis,  qui  ex 
fiomacho  diffoluto  laborant,  adhiberi  debet  cum 
magnefia  conjunda  *.  Hoc  remedium,  acorem 

obtundendo»  fimulque  alvum  leniter  aperiendo* 

\ 

hujufmodi  aegris  infigniter  proficit. 

2.  Quod  fi,  ut  interdum  accidit,  cinchona  pul¬ 
vere  fiomacho  parum  conveniat,  efficiendo  ut 
contenta  fermentefcant  ;  tum,  vice  pulveris,  af- 
fumenda  eft  aqua  coda  ex  ea,  vel  aqua  frigida 
ex  eadem,  vel  liquores  ardentes  ex  eadem,  ve! 
vis  ejufdem  apto  quolibet  minifiro  eduda. 

’  '  f  /  ;  .  .  c 

CX.  E  genere  amarorum  aliud  efi,  quod  Ho« 

mius,  ut  certiores  nos  fadt,  interdum  cuin  fruc* 

/ 

*  Vid»  Skeet.  BJfay  en  Peruvfan  Bark, 

tu  adhibuit ;  fcilicet  bilis  bubula,  ufque  ad  oc¬ 
tavam  partem  vaporando  confpiffata.  Hujus 
drachmae  dimidium,  bis  terve  in  diem,  dare 
mos  eft  *  Quid  poftit  hoc  medicamentum, 
compluries  periclitati  fumus ;  fed,  quoad  perci* 
pere  potuimus,  nihil  omnino  profuit.  Quin- 
imo,  in  exiguis  etiam  dofibus,  alvum  liquavit. 

CXL  In  continuato  amarorum  ufu  minime 
nimis  diu  perfeverandum  eft.  Nam,  ut  vis  car- 
nofaruin  animalium  fibrarum,  ufque  ad  certum 
gradum,  neque  plias  ultra,  intendi  poteft ;  fic 
perfeverantior  roborantium  medicamentorum  u- 
fus  eam  non  modo  non  ultra  intendit,  fed  etiam, 
remittit.  Rem  ita  effe,  fatis  fuperque  ofteadit 
pulvis  PorUandicus. 

CXII.  Praeparata  complura  e  ferro,  quippe 
quibus,  ut  putant  plurimi,  imprimis  Sydenha- 
mus,  infit  peculiariter  fenne  roborandi  facultas, 

iis 

*  ■  >  .  • 

*  Praekn.  CUnic.  ann.  M,DCC,XCIV-V. 

iis  adhibere,  qui,  prae  ventriculi  infirmitate,  ef*- 
cas  male  concoquunt,  diu  ufitatum  eft. 

CX^II  Ferrum,  acido  vel  carbonico  vel  fulphu - 
rico  folutum,  cui  nomini  aqua  mineralis  eft,  gra¬ 
tum  profe&o  efl  medicamentum.  Commodum 
vero,  quod  ex  hujufmodi  aquam,  ubi  fontibus 
fponte  exfilit,  bibendo  infirmi  faciunt,  non  tam 
forfitan  ipfi  aquae  tribuendum  eft,  quam  aeri 
falubri,  exercitationi,  animi  tranquillitati,  laeta 
convivio,  quibus  ibi  fruuntur. 

CXIV.  Exercitatio,  porro,  pars  regiminis  eft, 
unde  infirmi,  imprimis  ftoinacho  imbecilles,  in- 
figne  commodum  faciunt.  Neque  profe&o  hoc 
mirum  eft;  cum  praefertim  ignavia  fola  haud  ra« 
rd  ftomachus  infirmus  et  conco&ioni  impar  red¬ 
datur.  Verum  enim  vero,  exercitatio  quotidia¬ 
na  et  modica,  non  foium  ad  incolumitatem  et 
animi  et  corporis  neceffaria  eft  ;  fed  etiam,  con¬ 
tra  morbos  plurimos,  quibus  pedetentim  vires 

labefactantur. 

labefa&antur,  plurimum  valet.  Mufcuiofas 
bras  flexibiles  fimulque  validas  reddit ;  et  fic, 
univerfo  corpore  confirmato,  facit,  ut  homo  op¬ 
tata  valetudine  fruatur,  et  novo  interdum  iuper- 
biat  vigore. 

CXV.  Quinetiam,  niotuS,  in  quos,  dum  ex¬ 
ercitamur,  mufculi  rapiuntur,  concitando  mo¬ 
tionem  cordis  et  arteriarum,  et  fle  fanguinem  in 
extremum  corpus  enixius  impellendo,  cutis  ex¬ 
halationem  elicit.  Quo  fa£lo,  confirmatus  ob 
confortium,  quod  ei  eft  cum  fumma  cute,  ven¬ 
triculus,  cibos  cupidius  appetit,  et  melius  con¬ 
coquit  afifumptos  ;  fimulque  calor  corporis,  an¬ 
tea,  prae  languido  fanguinis  motu,  jufio  remiffi- 
or,  falubriter  intenditur. 

CXYL  Ex  ambulatione,  qua  in  extremitates 
inferiorum  fanguis  impellitur,  omnia  haec 
(cxiv.-cxv.)  commoda  plerumque  percipiun¬ 
tur.  Quod  fi  aeger  adeo  fit  debilis,  ut,  fine  de¬ 
fatigatione. 

fatigatione,  aliquantifper  ambulare  nequeat, 
eum,  ejus  vice,  geftatione  vel  potius  fortaffe 
equitatione  quotidie  uti  oportet.  Motione  ete¬ 
nim,  quam  equitando  totum  corpus  concipit, 
nihil,  ut  fert  Huxhamus,  plus  valet  ad  difcu- 
tiendos  morbos,  e  quibus  abdominis  vifcera  fo- 
lent  laborare  *.  Intelligendum  autem  eil,  equi¬ 
tationem,  iliico  poft  ventriculum  cibis  et  potio¬ 
nibus  gravatum,  tantum  abefle  ut  profit,  ut  con- 
co&ionem  fere  femper,  plus  miniis,  impediat. 

CXVII.  Navigatione,  etiamfi  exercitatio  levis 
et  aequabilis  iit,  tamen  faepenumero  uti  nequi¬ 
mus,  ob  plurima  incommoda,  quae  fecum  af¬ 
fert. 

CXVIIL  i.  “  Denique  omnis  exercitatio  at- 
€C  que  geftatio  fub  pleno  Jove,  et  in  aere  puro, 
fiC  et  ficco,  et  frigidulo,  fieri  debet.  Bonus  enim 
'  cs  aer 

*  Vid.  Hu  xham.  Opufcuh  de  Morbo  Colico  Damnant *» 

vum,  p.  3§« 

aer  ipfe  inter  efficaciflima  roborantia  remedia 
“  jure  habetur  #.” 

2.  “  Purus  praeterea  aer  corpus  reficit  atque 
“  refrigerat,  vires  fortaffe  multum  labefa&as 
£C  confirmat,  cibi  appetitum,  et  concodtionem 

“  juvat  f.JS 

'  '  *  4" 

CXIX.  x.  Frigidarium,  ad  confirmandum 
corpus,  multum  pollet,  et  in  quotidiana  ejus 
defcenfione,  per  longum  tempus,  nullo  hinc 
capto  detrimento,  perfeverari  potefl.  Multum 

c 

utique  proficit  iis,  qui  flomacho  infirmi  funt, 
dummodo  vires  longa  invaletudine  nondum  per¬ 
quam  defluxerint.  Propter  enim  miram  omni¬ 
um  corporis  partium  confortionem  et  quafi  com¬ 
munitatem,  quanthm  prodeft  fu  rumae  cuti,  tan- 

I  tum 

*  Vid.  Gregor.  Confpett.  Medecin .  T beor  et.  tom.  ii  § 
III7« 

f  Vid.  Gregor,  Confoti*  Medecin .  T  beor  et.  tom.  11.  § 
1038, 

tum  intimis  et  reconditioribus  vifceribus.  Mor¬ 
bidam  irritabilitatem,  quae  eorum  communis 
eft,  qui  flomacho  imbecilles  furit,  infigniter  he¬ 
betat  ;  fimulque  delicatam  eorundem  corporis 
conilitutionem  firmam  reddit, 

i 

2*  Temperie  utriufque  eadem,  utriim  plus 
prodeO:  frigidarium,  aqua  marina ;  an  frigidari¬ 
um,  aqua  dulci? 

CXX.  Fri&io  externi  abdominis  e  regione 
ventriculi,  utpote  quae  vafa  cutis  incitet,  et,  ob 
cojifortium  (cxix.  i.)  partium,  ea  itidem  ven¬ 
triculi  ipfius,  iis,  qui  male  concoquunt,  com¬ 
modum  afferre  videtur.  Revera  prodeffe,  peri¬ 
culo  comperti  funt  Tissotius  *,  Whyttius  f, 
et  Rutherfordius  J, 

CXXIo 

*  Vid.  Tissot.  On  the  IXifeafes  of  Liter .  and  Seden.  Per - 
fons,  §  LXXXIV. 

f  Vid.  Whytt.  On  Nervous  Difeajes ,  p.  357.  Edit.  Ed. 
M,DCC,LXV. 

t  Rutherford,  Praelett*  Clinia ,  aniu  M;Dcc>^cui..|Va 

CXXI.  Ob  eundem  partium  inter  fe  confen- 
fum,  per  quem  prodefl  fri&io,  ftomacho  marcef- 
centibus  proficeret,  lanea  cuti  proxima,  a  capite 
ufque  ad  calcem,  habere.  Contra  quidem  dici 
poteft,  lanea  cuti  proxima  alvum  aftringere,  ut 
ab  omnibus  concedendum  eft,  qui,  quantum 
poflint  ad  folutam  alvum  firmandam,  animad- 

j,  \  .  f 

verterint ;  ideoque,  quantum  profunt  unum  ma¬ 
lum  levando,  tantum  nocere  gravius  reddendo 
aliud.  Nihilo  vero  minus,  cum,  ne  alvus  tar- 
defcat  et  aftri£ta  fiat,  praecavere  poffiinus  ido¬ 
neis  emollientibus,  ex  laneis  cuti  proximis  ex- 
pe&andum  potius  effe  commodum,  quam  malum 
timendum,  opinamur. 

CXXII.  Oportet  eos,  qui  ventriculi  invaletu- 
dine  marcefcunt,  migrare,  primo  quoque  tem- 
pore,  in  regiones,  ubi  caelum  ficcum  eft  et  ca- 
lidius.  In  Britannia  vero,  falubrem  hujuf- 
modi  locorum  perennitatem  invenire,  arduum 
eft.  Cum  ita  fit,  a  Britannis,  qui,  prae  flo- 

machi 

machi  diflolutione,  e  mala  efcarum  concodlxone 
laborent,  quotannis,  appropinquante  hieme,  in 
regiones  propiore  fole  calentes,  et  fereniores  ha¬ 
bentes  dies,  demigrandum  efl. 

C XX III.  Animus  demiffus  malam  conco&io- 
nem  faepe  comitatur,  neque  profedld,  ilio  con- 
trifiato,  haec  potefl  fanari.  Cum  ita  fit,  pluri¬ 
mum  interefl,  e  liomachi  invaletudine  laboran¬ 
tibus  animos,  quotquot  potefl  modis,  tollere. 

CXXIV*  Hunc  in  (cxxiii.)  finem,  qua  mente 
et  indole  fit  aeger,  introfpicere  et  pertentare 
medicum  oportet.  Quibus  perfpectis,  ei,  quan¬ 
tum  pofiit,  mos  gerendus  efl.  Laeto  quoque 
mali  exitu  praediolo,  eum  confirmare,  et  ad 
fpem  fanitatis  erigere,  perutile  efl :  nam,  ut¬ 
cunque  re  leve  id  fit  malum,  de  quo  aeger  con¬ 
queratur,  tamen  neutiquam  nihili  habendum  efl 
a  medico. 


cxxv. 

CXXV.  Quinimo,  eodem  (cxxm.)  confilio, 
multum  proficiet  iis,  ftomachi  invaletudine  trif- 
ticulis,  immifcere  fe  rei  alicui,  quae,  dum  ani¬ 
mos  occupat,  non  nimis  intendat.  Nam  meli¬ 
us  eft,  femper  pro  oculis  habere  aliquid  expe¬ 
tendum,  quod  labore  confequantur,  quam  oc¬ 
cupari,  quo  modo  nihil  pronus  utile  agendo  bre¬ 
vis  eheu  !  nimis  vitae  fumma  praeterlabatur, 

CXXVI.  Seriis  rebus  intermiftis,  animus  iden¬ 
tidem  relaxandus  eft  ludo,  joco,  aliifque  oblec¬ 
tamentis.  Haec  enim  animum,  qui  feriis  fatif- 
fecerit,  multo  magis  recreant,  quam  ignavia 
languidum  et  demiffum.  Intelligendum  autem 
eft,  omnia,  quibus  remittatur  animus,  plus  pro¬ 
futura,  fi  fint  fub  pleno  Jove,  et  fimul,  velut 
aucupatio,  venatio,  equitatio,  dum,  novis  dein¬ 
ceps  oblatis,  mentem  in  varias  rapiunt  partes, 
corpus  mediocriter  exerceant. 

% 

CXXVII.  Eorum,  porro,  intereft,  quibus 
ftomachus  refolutus  et  languidus  eft,  rationem 

habere. 


yd  DE  DYSPEPSIA. 

habere,  et  quando  et  quamdiu  dormiant.  Quod 
ad  tempus  enim,  quo  fomnus  capitur,  intelli- 
gendum  eft,  fomno,  quem,  a  media  node  ad 
odavam  horam  ante  meridiem,  aliquis  capit,  vi- 
res  non  aeque  refoveri,  ac  eo,  quo  fruitur  a  de¬ 
cima  hora  nodurna  ad  quintam  matutinam. 

CXXVIIL  Quare  ita  (cxxvn.)  fit,  forfitan 
poteft  eo  explicari,  quod  febricula,  qua  etiam 
faniflimi  quotidie  plus  minhs  implicantur,  ali¬ 
qua  ex  parte,  arcetur  fomnum  prima  nocte  ine¬ 
undo;  et,  primulo  mane,  expergifeendo  vitan¬ 
tur  debilitas  ea  et  laxitas,  quibus  fomniculofi  af¬ 
ficiuntur  #. 

CXXIX.  Succo  gajirico ,  ut  iis  accidit,  qui  a 
ftomachi  invaletudine  laborant,  vel  deficiente 
vel  vitiato,  ejufdemmodi  fuccus  aliorum  anima¬ 
lium,  in  ventriculum  affumptus,  ejus  vice,  ad 

tempus, 

*  Vid.  A.  P.  Wilson,  Differt.  Inaug.  De  Dyfpepfia ,  p; 


22,  23,  24. 

tempus,  fungi  potelt.  Hoc  probabiliffimum  red- 
dit  id,  quod  literis  prodidit  Garminatxus,  me¬ 
dicus  Italicus  ;  qui,  plurimis  medicamentis, 
quibus  Dyfpepftam  fanaret,  fruftra  adhibitis, 
tandem  induxit  in  animum  periclitari,  quid 
fuccus  aliorum  animalium  gaj}ricus>  contra  ean¬ 
dem,  polfet.  Periculo  fa&o,  res  ad  fpem  pro¬ 
cedit:  nam  aeger  primum  levatus  eft,  deinde 
ad  fanitatem  perduCtus. 

CXXX.  Etiamfi  de  medicamentis  fufc  dixeri¬ 
mus,  tamen,  ut  nobis  videtur,  eos,  quorum  ven¬ 
triculi  concoquere  nequeunt,  ad  ea,  ut  ad  con¬ 
coctionem  valeant,  neutiquam,  nifi  cum  urgeat 
neceflitas,  confugere  oportet.  Quinimo,  fi 
quando  ea  alfumere  opus  fit,  caveat  aeger,  ne 

multo  eorum  ufu  fibi  indulgeat,  aut  diuturno 

«  . 

perfeveret  5  nam,  licet  praefentia  mala  levent, 
tamen  efficiendo,  ut  ingravefcat  prima  caufae 
origo,  committunt,  ut,  haud  multo  poft,  gravio¬ 
ra  fuperveniant. 

CXXXI.  Cum  ita  (exxx.)  fit,  ii,  quotquot, 
prae  ventriculi  invaletudine,  efcas  concoquere 
nequeant,  a  medicamentis,  nili  ubi  urgeat 
neceffitas,  abfiineant  ;  et  quam  poffint  maxime 
dent  operam,  ut  diaeta  idonea,  aera  purum  et 
frigidulum  hauriendo,  fefe  quotidie  exercitando, 
in  frigidarium  uno  alterove  die  defeendendo, 
omnibus  fimul  caufis,  quae  occafionem  praebe-, 
ant,  fedulb  vitatis,  primam  mali  originem  ftir* 
pitus  tollant. 

1  \ 

FINIS, 

CORRIGENDA, 

§  XXIV.  lin.  2.  pro  e pigaflrei,  lege  epigaftrii , 
XLVIII. — 11.  pro  nequunt,  lege  nequeunt, 

XCVI. - 3.  pr»  Gaubus,  lege  Gaubius, 

CL  1.— -1.  pro  Vomitus,  lege  Vomit  us,—* 


